Kyk: Niggie vertel van tref-en-trap-ongeluk | Netwerk24
Deur Susan Cilliers 15 Februarie 2017 13:26
’n Familielid van die vrou wat Sondag in Stilfontein, Noordwes, raakgery is, het Woensdagoggend vertel van die skok toe sy uitvind haar niggie was in ’n tref-en-trap-ongeluk.
Ses kinders is ook beseer toe ’n man hulle na bewering raakgery en toe weggejaag het.
Florence Mutekeshe is steeds in die hospitaal en word Woensdag geopereer nadat sy haar been gebreek het, sê Mpho Duba, haar niggie.
“’n Vrou het my Sondagmiddag gebel en vir my gesê Florence is deur ’n motor raakgery,” het Duba buite die landdroshof in Stilfontein gesê.
Sy het haar na die ongelukstoneel gehaas waar sy Florence in die pad sien lê het.
Terwyl ons op die ambulans gewag het, het sy my vertel ’n man het reguit in haar vasgery en toe weggejaag
“Ek het na haar toe gehardloop en gesien hoe sy daar lê. Terwyl ons op die ambulans gewag het, het sy my vertel ’n man het reguit in haar vasgery en toe weggejaag.”
Lt.kol. Pelonomi Makau, polisiewoordvoerder in Noordwes, sê die beseerde kinders is tussen drie en 16 jaar oud. Een is ook ná die voorval in die hospitaal opgeneem.
Lede van die plaaslike buurtwag het ’n man opgespoor wat na bewering die ongeluk veroorsaak het en hy sou Woensdag in die hof verskyn.
Lees later meer hieroor op Netwerk24.
Meer oor: Stilfontein | Tref | Ongeluk | Van | En | Kyk